Reventlow
Reventlow, lensgrevskab i hertugdømmet Slesvig, oprettet 1685 for storkansler Conrad Reventlow til Sandbjerg, der blev far til dronning Anna Sophie. Ved hans død i 1708 overgik det til sønnen C.D. Reventlow (1671-1738), der også erhvervede grevskabet Christianssæde og baroniet Brahetrolleborg. 
Ved Slesvigs indlemmelse i Preussen beholdt slægten grevskabet, men efter Genforeningen overgik det i 1924 til fri ejendom.